Babelscape/SREDFM huggingface dataset:
Ελεύθερος σκύλος

Ελεύθερος σκύλος, κοινώς αδέσποτο είναι κάθε σκύλος που δεν είναι περιορισμένος, είναι αδέσποτος ή άγριος, είτε χωρίς ιδιοκτήτη είτε κάποιος που δε ζει πλέον με τον ιδιοκτήτη του, ή απλά είναι ελεύθερος να κυκλοφορεί οπουδήποτε και να επιστρέφει κατά βούληση. Ο όρος καλύπτει ποικίλες μη αυστηρά ορισμένες κατηγορίες σκύλων που σχετίζονται με την ιδιοκτησία και την προέλευση τέτοιων σκυλιών, συμπεριλαμβάνοντας τους σκύλους των δρόμων, τους σκύλους των χωριών, τους ήμερους και μη ήμερους αδέσποτους σκύλους, και τους άγριους σκύλους. Οι ειδικοί χρησιμοποιούν τον όρο "ελεύθερος σκύλος" όχι μόνο όταν δεν είναι ασφαλές να υποτεθεί ότι ένας μη περιορισμένος σκύλος είναι αδέσποτος, αλλά επίσης όταν, όπως στη μελέτη της οικολογικής επίδρασης των ελεύθερων σκύλων, αυτοί οι διαχωρισμοί είναι άνευ σημασίας.

Υπεύθυνοι σε αστικούς χώρους για τα ελεύθερα ζώα είναι οι δήμοι και ειδικότερα το Τμήμα Αστικής Πανίδας. Στον δήμο Αθηναίων το 2020 δημιουργήθηκε καταφύγιο στο Βοτανικό με σκοπό την εξοικείωση των ζώων με το οικειακό - οικογενειακό περιβάλλον και την προετοιμασία του για υιοθεσία.
Αδδάν

thumb|right|Δείγμα 11 δευτερολέπτων του καλέσματος για προσευχή - Hafiz Zeeshan Kasimuddin - 2009 (το αρχείο είναι εύλογης χρήσης).

Αδδάν (Αραβικά: أذان, ) στο Ισλάμ ονομάζεται το κάλεσμα για την προσευχή το οποίο γίνεται από τον μουεζίνη πέντε φορές την ημέρα, παραδοσιακά από μιναρέ του τζαμιού. Μεταξύ των Σιιτών και Σουνιτών υπάρχουν διαφορές στα λόγια του καλέσματος προσευχής "Αδδάν".

Ο κύριος σκοπός των πολλαπλών φωναχτών Αδδάν από κάθε τζαμί είναι να καταστήσει εύκολα διαθέσιμη σε όλο τον λαό μια απλή και κατανοητή περίληψη του Ισλάμ. Το Αδδάν έτσι έπαιξε σημαντικό ρόλο στη διάδοση την Ισλαμικής πίστης σε εποχές όπου ο απλός λαός δεν είχε σημαντική παιδεία.
Γκαμπριέλ Φωρέ

μικρογραφία|Γκαμπριέλ Φωρέ
Ο Γκαμπριέλ Υρμπαίν Φωρέ (γαλλ. "Gabriel Fauré", 12 Μαΐου 1845 – 4 Νοεμβρίου 1924) ήταν Γάλλος συνθέτης, οργανίστας, πιανίστας και δάσκαλος μουσικής της ύστερης Ρομαντικής εποχής. Το έργο του, που περιλαμβάνει την περίφημη Παβάνα και το Ρέκβιεμ, επηρέασε σημαντικά πολλούς συνθέτες του 20ού αιώνα.
Κρατικός Αερολιμένας Μυτιλήνης «Οδυσσέας Ελύτης»

Ο Κρατικός Αερολιμένας Μυτιλήνης «Οδυσσέας Ελύτης» (συντομογραφίες: IATA: MJT, ICAO: LGMT, ΥΠΑ: ΚΑΜΤΕ) βρίσκεται στην Λέσβο, 8 χιλιόμετρα από την πόλη της Μυτιλήνης στην περιοχή της Κρατήγου.
Έγκον Φρίντελ

O Έγκον Φρίντελ (γερμανικά: "Egon Friedell", Βιέννη, 21 Ιανουαρίου 1878 - 16 Μαρτίου 1938) ήταν επιφανής Αυστριακός λόγιος. Σπούδασε φιλοσοφία και γερμανική φιλολογία αλλά υπήρξε μία πολύπλευρη προσωπικότητα: εργάστηκε ως ηθοποιός, θεατρικός κριτικός, συγγραφέας, καμπαρεττίστας και επιφυλλιδογράφος. Το έργο του «Πολιτιστική ιστορία της αρχαίας Ελλάδας» αποτελεί ένα από τα σημαντικότερα συγγράματα πάνω στο ήθος και την ψυχολογία των αρχαίων Ελλήνων. Αυτοκτόνησε το 1938, αμέσως μετά την κατάληψη της χώρας του από τα χιτλερικά στρατεύματα.
Τάμπα Μπέι Χελλένικ

Η Τάμπα Μπέι Χελλένικ (αγγλικά: "Tampa Bay Hellenic") είναι γυναικεία ερασιτεχνική ποδοσφαιρική ομάδα των ΗΠΑ που έχει έδρα στην πόλη Τάμπα της Φλόριδα. Είναι μέλος της "Τάμπα Μπέι Γιουνάιτεντ" ("Tampa Bay United Soccer Club"). Αγωνίζεται στην "Πρέμιερ Λιγκ Γυναικών" ("Women's Premier Soccer League" - "WPSL"), που περιλαμβάνει επαγγελματικά και ερασιτεχνικά σωματεία και αποτελεί τη 2η κατηγορία στην πυραμίδα του γυναικείου ποδοσφαίρου των ΗΠΑ, μετά την Επαγγελματική Κατηγορία Γυναικών ("Women's Professional Soccer"). Το γήπεδο της ομάδας βρίσκεται στο αθλητικό συγκρότημα "Ed Radice Sports Complex" της Τάμπα. Χρώματά της είναι το λευκό, το κόκκινο και το μαύρο. 

Την ονομασία "Hellenic" ("Ελληνική") καθώς και το έμβλημά της (μια στεφανωμένη αρχαιοελληνική κόρη) οφείλει στον ελληνοαμερικανό προπονητή της, Τζορτζ Φωτόπουλο, ο οποίος μεταξύ άλλων παλιότερα είχε διατελέσει προπονητής των γυναικείων ομάδων των πανεπιστημίων Τάμπα (1998-2000) και Λουιζιάνα Στέιτ (2000-2004). Βοηθός προπονητή στην ομάδα νεανίδων του συλλόγου είναι η σύζυγός του, Ντανιέλ Φωτοπούλου, πρώην διεθνής παίκτρια των ΗΠΑ και παγκόσμια πρωταθλήτρια το 1999.
Γιόχαν Γιόακιμ Κβαντς

Ο Γιόχαν Γιόακιμ Κβαντς ("Johann Joachim Quantz", 30 Ιανουαρίου 1697 - 12 Ιουλίου 1773) ήταν Γερμανός φλαουτίστας, συνθέτης, μουσικοπαιδαγωγός και συγγραφέας ενός εγχειριδίου σχετικά με το παίξιμο του φλάουτου.

Συνέθεσε πολλά έργα για φλάουτο και έπαιξε καθοριστικό ρόλο στη διαμόρφωση του Στυλ γκαλάν, καθώς είχε επιρροές τόσο από το ιταλικό Μπαρόκ, όσο και από το γαλλικό και το αγγλικό, παρόλο που ο ίδιος ήταν Γερμανός. Όταν ο Φρειδερίκος Β΄ έγινε αυτοκράτορας της Πρωσίας, τον προσέλαβε ως μουσικό της αυλής, προκειμένου ο Κβαντς να διδάσκει φλάουτο στον ίδιο, αλλά και να συνθέτει κομμάτια για αυτόν.
BRIC

Το αρκτικόλεξο BRIC, στην οικονομία, αναφέρεται στις χώρες της Βραζιλίας, της Ρωσίας, της Ινδίας και της Λαϊκής Δημοκρατίας της Κίνας, οι οποίες θεωρούνται πως βρίσκονται σε ένα παρόμοιο στάδιο πρόσφατα προηγμένης οικονομικής ανάπτυξης. Το όνομα προέρχεται από τα αρχικά γράμματα των ονομάτων των χωρών (Brazil, Russia, India, China). Συνήθως αναφέρονται ως «BRICs» ή «χώρες BRIC» ή, εναλλακτικά, ως «Μεγάλες Τέσσερις» (Big Four). Δεν πρέπει να συγχέεται με τον όρο BRICS, που αποτελεί έναν πολιτικό οργανισμό των τεσσάρων αυτών χωρών μαζί με τη Νότια Αφρική. 

Το ακρωνύμιο επινοήθηκε από τον Τζιμ Ο'Νιλ (Jim O'Neill), πρόεδρο της Goldman Sachs Asset Management, σε ένα έγγραφο του 2001 με τίτλο "«Building Better Global Economic BRICs»". Έχει τεθεί σε ευρεία χρήση ως ένα σύμβολο της αλλαγής στην παγκόσμια οικονομική εξουσία, μακριά από τις αναπτυγμένες οικονομίες των G7, στον αναπτυσσόμενο κόσμο. 

Σύμφωνα με ένα έγγραφο που δημοσιεύθηκε το 2005, το Μεξικό και η Νότια Κορέα ήταν οι μόνες άλλες χώρες συγκρίσιμες με τις BRIC, αλλά οι οικονομίες τους αποκλείστηκαν αρχικά επειδή θεωρούνταν ήδη πιο ανεπτυγμένες, καθώς ήταν ήδη μέλη του ΟΟΣΑ.
Αρκετές από τις πιο αναπτυγμένες από τις χώρες του Next Eleven (N-11), ιδίως η Τουρκία, το Μεξικό, η Νιγηρία και η Ινδονησία, θεωρούνται πως έχουν τη μεγαλύτερη δυνατότητα να ενταχθούν στις χώρες BRIC. Κάποιες άλλες αναπτυσσόμενες χώρες που δεν έχουν ακόμη φθάσει στο οικονομικό επίπεδο των Ν-11, όπως η Νότια Αφρική, φιλοδοξούν να βρεθούν στο επίπεδο των BRICs. Οικονομολόγοι του Reuters στη συνάντηση Investment Outlook Summit του 2011, που πραγματοποιήθηκε στις 6-7 Δεκεμβρίου 2010, απέρριψε την ιδέα η Νότια Αφρική να ενωθεί με τις BRIC, ενώ ο Τζιμ Ο'Νιλ ανέφερε πως υπάρχουν πιέσεις για να ενταχθούν νέες χώρες στο ίδιο επίπεδο. Ανέφερε επίσης πως η Νότια Αφρική, με πληθυσμό κάτω των 50 εκατομμυρίων ανθρώπων, ήταν πάρα πολύ μικρή οικονομίας για να ενταχθεί στις τάξεις των BRIC. Ωστόσο, οι χώρες του BRIC αποφάσισαν το σχηματισμό ενός πολιτικού οργανισμού στον οποίο συμπεριέλαβαν και τη Νότια Αφρική, ιδρύοντας έτσι την BRICS.

Η Goldman Sachs είχε υποστηρίξει ότι, επειδή οι τέσσερις χώρες BRIC αναπτύσσονται με ταχείς ρυθμούς, μέχρι το 2050 το σύνολο των οικονομιών τους τους θα μπορούσε να επισκιάσει το σύνολο των οικονομιών των σημερινών πλουσιότερων χωρών του κόσμου. Οι τέσσερις αυτές χώρες, στο σύνολό τους, σήμερα αντιπροσωπεύουν περισσότερο από το ένα τέταρτο της επιφάνειας της γης και πάνω από το 40% του παγκόσμιου πληθυσμού.
Αν και η Goldman Sachs δεν υποστηρίζει ότι χώρες BRIC θα οργανωθούν σε ένα οικονομικό μπλοκ ή μια επίσημη ένωση όπως η Ευρωπαϊκή Ένωση, υπάρχουν, ωστόσο, κάποιες παρατηρήσεις πως "« οι τέσσερις χώρες BRIC έχουν προσπαθήσει να σχηματίσουν ένα "πολιτικό κλαμπ" ή μια "συμμαχία" »", και ως εκ τούτου να μετατρέψουν "«την αυξανόμενη οικονομική ισχύ τους σε μεγαλύτερη γεωπολιτική επιρροή»".
Καρλ Τσάις Ιένα

Η ΦΚ Καρλ Τσάις Ιένα είναι γερμανική ποδοσφαιρική ομάδα με έδρα την πόλη Ιένα, του κρατιδίου της Θουριγγίας στην Γερμανία.
Κεβίν Μπορλέ

Ο Κεβίν Μπορλέ ("Kévin Borlée", γενν. 22 Φεβρουαρίου 1988) είναι Βέλγος αθλητής του στίβου. Το 2010 ήταν πρωταθλητής Ευρώπης στα 400 μέτρα στον ανοιχτό στίβο. Με την ομάδα της χώρας του στη σκυταλοδρομία 4Χ400, έχει επίσης κερδίσει ένα ασημένιο μετάλλιο, στο Παγκόσμιο πρωτάθλημα κλειστού στίβου το 2010, και δύο χάλκινα, στο Πανευρωπαϊκό Πρωτάθλημα Ανοιχτού Στίβου το 2010 και στο Παγκόσμιο Πρωτάθλημα Ανοιχτού Στίβου το 2011 αντίστοιχα.
Ρομέιν Σάτο

O Ρομέιν Σάτο (Μπίμπο, 2 Μαρτίου 1981-), είναι Κεντροαφρικανός πρώην επαγγελματίας διεθνής καλαθοσφαιριστής. Υπήρξε παίχτης του Παναθηναϊκού τη διετία 2010-2012, με τον οποίο κατέκτησε την Ευρωλίγκα. Τελευταία του ομάδα ήταν η Βαλένθια, με την οποία κατέκτησε το Γιούροκαπ και το Πρωτάθλημα Ισπανίας. Με ύψος 1.95 μ. αγωνιζόταν στις θέσεις Σμολ φόργουορντ και ενίοτε Σούτινγκ γκαρντ.
Shades of Deep Purple

Το Shades of Deep Purple είναι το πρώτο άλμπουμ του ροκ συγκροτήματος Deep Purple. Κυκλοφόρησε τον Ιούλιο του 1968 και σημείωσε αξιόλογες πωλήσεις μόνο στις Ηνωμένες Πολιτείες και τον Καναδά. Για την ακρίβεια, έφθασε στο #24 του αμερικάνικου τσαρτ και το #19 του αντίστοιχου καναδικού. Ο δίσκος περιείχε την πρώτη μεγάλη επιτυχία του συγκροτήματος, το τραγούδι "Hush" του Τζο Σάουθ, το οποίο έφθασε στο #4 των αμερικάνικων σινγκλ. Χαρακτηριστική είναι η μηδενική ανταπόκριση του συγκεκριμένου δίσκου στο Ηνωμένο Βασίλειο απ' όπου είναι και η καταγωγή των μελών του συγκροτήματος.

Ο δίσκος αυτός ανήκει σε μία τελείως διαφορετική μουσική κατεύθυνση από αυτή για την οποία έγιναν γνωστοί οι Deep Purple, μιας και ο ήχος του είναι πολύ πιο ποπ και ψυχεδελικός από το σκληρό ορχηστρικό ροκ, χαρακτηριστικό γνώρισμα του συγκροτήματος στη μετέπειτα καριέρα τους.
Νικόλαος Δράμαλης

Ο Νικόλαος Δράμαλης ήταν οπλαρχηγός της Ελληνικής Επανάστασης του 1821 από την περιοχή της Δράμας.
MxPx

Οι MxPx είναι ποπ πανκ μπάντα από το Μπρέμερτον της Ουάνσιγκτον. Το συγκρότημα έχει κυκλοφορήσει 8 studio albums, 4 EP και πάνω από 20 σινγκλ. Όλα τα μέλη της μπάντας είναι Χριστιανοί και αυτό έχει επηρεάσει πολλά τραγούδια τους. Παρ' όλα αυτά οι ίδιοι έχουν δηλώσει πως προτιμούν να μην αποκαλούνται "Cristian Band".
Σαρμάτες

Οι Σαρμάτες, λεγόμενοι και Σαυρομάτες (*), ήταν αρχαίος νομαδικός πολεμικός λαός ιρανικής (;) καταγωγής που κατά τον 6ο - 4ο αιώνα π.Χ. είχαν εγκατασταθεί στα Ουράλια και αργότερα πέρασαν στο μεγαλύτερο μέρος της νότιας Ευρωπαϊκής Ρωσίας, της Πολωνίας και σημερινής Ρουμανίας.

Σύγχρονοι απόγονοι των Σαρματών είναι οι κάτοικοι της Οσσετίας.
Πιάνιτζα

Η Πιάνιτζα ή Πιάνετς (βουλγαρικά: Пиянец, "Πιγιάνετς") είναι ιστορική περιοχή της Παρορβηλίας στη βορειοανατολική Μακεδονία, στα σύνορα Βόρειας Μακεδονίας και Βουλγαρίας. Το τμήμα της Βόρειας Μακεδονίας περιλαμβάνει περιοχές των δήμων Ντελτσέβου και Πέχτσεβο, ενώ το τμήμα της Βουλγαρίας περιλαμβάνει το δυτικό τμήμα του Δήμου Νεβεστίνου.
Αρχηγείο Τακτικής Αεροπορίας

Το Αρχηγείο Τακτικής Αεροπορίας (ATA) είναι το αρχηγείο του επιχειρησιακού τομέα της Πολεμικής Αεροπορίας και υπάγεται στο Γενικό Επιτελείο Αεροπορίας (ΓΕΑ). Ιδρύθηκε το 1952 και έχει έδρα την πόλη της Λάρισας. Έχει την ευθύνη εποπτείας για την παροχή έγκαιρης προειδοποίησης στην αεράμυνα της Ελλάδος και την άμεση επιχειρησιακή ετοιμότητα και μαχητική ικανότητα.
Αδίστακτοι

Το Αδίστακτοι είναι ελληνική κοινωνική δραματική ταινία κινηματογράφου σε σκηνοθεσία Ντίνου Κατσουρίδη και παραγωγής Σάββας Φιλμς.
Το Κοράκι

Το Κοράκι (αγγλ. "The Raven") είναι αφηγηματικό ποίημα του Αμερικανού ποιητή Έντγκαρ Άλλαν Πόε, που δημοσιεύτηκε τον Ιανουάριο του 1845. Είναι γνωστό για τη λυρικότητά του, τη χαρακτηριστική γλώσσα και τη μεταφυσική του ατμόσφαιρα. Το ποίημα περιγράφει την επίσκεψη, από κάποιο μυστήριο κοράκι που μιλάει, που δέχεται ένας παράφορα ερωτευμένος άνδρας. Στο ποίημα παρατηρούμε την αργή διολίσθηση του άνδρα στην τρέλα. Ο άνδρας, που συχνά θεωρείται πως είναι κάποιος μαθητής, θρηνεί τον χαμό της αγαπημένης του Lenore. Καθισμένο σε μια προτομή της Αθηνάς, το κοράκι φαίνεται να υποκινεί περαιτέρω την απελπισία του, με τη συνεχή επανάληψη της φράσης "Ποτέ πια" (Αγγλικά: "Nevermore"). Το ποίημα περιλαμβάνει αναφορές σε παραδοσιακά και κλασικά στοιχεία.
Κιννασρίν

Η Κιννασρίν (; , "Qinnašrīn"; "αετοφωλιά") είναι πόλη της Συρίας, στο Κυβερνείο του Χαλεπίου. Πλησίον της βρίσκονται τα ερείπια της αρχαίας Χαλκίδος.
Λιλ Ντάγκοβερ

Η Λιλ Ντάγκοβερ ("Lil Dagover", 30 Σεπτεμβρίου 1887 - 23 Ιανουαρίου 1980), ή Μάρτα Ζόιμπερτ ("Martha Marie Antonia Siegelinde Seubert"), ήταν Γερμανίδα ηθοποιός.
Μοχάμεντ Μο Φάρα

Ο Μοχάμεντ Μο Φάρα ("Mohamed Muktar Jama "Mo" Farah", γενν. 23 Μαρτίου 1983) είναι Βρετανός (έχει γεννηθεί στη Σομαλία) δρομέας μεγάλων αποστάσεων. Πλέον αγωνίζεται κυρίως στον Ημιμαραθώνιο και Μαραθώνιο, όμως για τουλάχιστον μία δεκαετία αποτέλεσε ένα από τους κορυφαίους δρομείς των 5000μ. και 10000μ., ενώ συμμετείχε και σε αγωνίσματα όπως τα 1500μ. και τα 3000μ. με ιδιαίτερη επιτυχία. 

Ήταν παγκόσμιος πρωταθλητής στον ανοιχτό στίβο στα 5.000 μέτρα (2011,2013,2015) και παγκόσμιος πρωταθλητής στα 10000μ. (2013,2015,2017). Επίσης αναδείχθηκε 4 φορές χρυσός ολυμπιονίκης, δύο φορές στα 5000μ. (2012,2016) και δύο φορές στα 10000μ. (2012,2016). Τέλος αναδείχθηκε πέντε φορές πρωταθλητής Ευρώπης στον κλειστό στίβο. 

Όλα τα παραπάνω τον κατατάσσουν ως εάν από τους καλύτερους δρομείς μεγάλων αποστάσεων όλων των εποχών. 

Πρόσφατα κι ενώ είχε αποσυρθεί από την αγωνιστική δράση εντός σταδίου και προπονούνται για τον μαραθώνιο ανακοίνωσε την επιστροφή του στους στίβους, ώστε να συμμετάσχει στο αγώνισμα των 10000μ. στους Ολυμπιακούς Αγώνες του 2021 που θα γίνουν στο Τόκυο της Ιαπωνίας. Έτσι θα έχει την ευκαιρία να υπερασπιστεί τον τίτλο του Ολυμπιονίκη για δεύτερη συνεχόμενη φορά, καθώς ο ίδιος είχε αναδειχθεί ολυμπιονίκης στο αγώνισμα των 5000μ. και 10000μ. για 2 συνεχόμενες φορές (2012,2016). Σε περίπτωση που τα καταφέρει θα γίνει ο πρώτος άνθρωπος στην ιστορία που θα έχει κερδίσει στο αγώνισμα των 10000μ. χρυσό μετάλλιο σε 3 συνεχόμενες Ολυμπιάδες.
Γκούρι Μάδι

Ο Γκούρι Μάδι (αλβανικά "Guri Madhi", 15 Μαΐου 1921 – Ιούνιος 1988) ήταν Bορειοηπειρώτης ζωγράφος και ηθοποιός.
Γήπεδο καλαθοσφαίρισης

Tο [[Κλειστό Γήπεδο ΟΑΚΑ]] στο [[Μαρούσι]]
Το "Pala Sport Mens Sana" στη [[Σιένα]]
Γήπεδο καλαθοσφαίρισης (μπάσκετ) ονομάζεται ο χώρος όπου διεξάγονται αγώνες μπάσκετ. Πρόκειται για ένα κλειστό γήπεδο που δεν είναι εκτεθειμένο σε αέρα , ήλιο κλπ.
Στυλιανός Πετροπουλάκης

Ο Στυλιανός Πετροπουλάκης (1895-1949) ήταν Έλληνας στρατιωτικός Αντισυνταγματάρχης Πυροβολικού.
Επιχείρηση κορν φλέικς

Με το κωδικό όνομα Επιχείρηση κορν φλέικς (αγγλ. Operation corn flakes) έγινε γνωστή η επιχείρηση προπαγάνδας που οργάνωσε το Γραφείο Στρατηγικών Υπηρεσιών (ΓΣΕ, αγγλ. OSS) προς το τέλος του Β' Παγκοσμίου Πολέμου. Η επιχείρηση είχε ως σκοπό την κάμψη του εθνικού φρονήματος του γερμανικού λαού "εκ των έσω".
Επτά Εκκλησίες της Αποκάλυψης

Χάρτης της [[Ιωνία]]ς με τις θέσεις της Πάτμου και των πόλεων των Επτά Εκκλησιών της Αποκάλυψης.

Με την ονομασία Επτά Εκκλησίες, ή Επτά Εκκλησίες της Αποκάλυψης φέρονται στο τελευταίο βιβλίο της Καινής Διαθήκης, στο βιβλίο Αποκάλυψη του Ιωάννη, οι περί την Έφεσο επτά πρώιμες χριστιανικές εκκλησίες - κοινότητες.
Σαρματία

Η Σαρματία ήταν αρχαία χώρα της Ευρασίας στην οποία διέμεναν επί το πλείστον οι Σαρμάτες, εξ ου και η ονομασία της μετά την εισβολή και κατάληψη του χώρου. Η Σαρματία χωρίζονταν από τον ποταμό Τάναϊ (σημερινό Δον ή Ντον) στην Ευρωπαϊκή Σαρματία και την Ασιατική Σαρματία.

Ιστορικά την ονομασία Σαρματία πρώτος φέρεται να τη χρησιμοποίησε ο Ρωμαίος γεωγράφος Πομπώνιος Μέλας, περί το 43 μ.Χ., προκειμένου να δηλώσει όλο το βόρειο μέρος της Ευρώπης και Ασίας που εκτεινόταν από τον Βιστούλα και τα Σαρματικά όρη δυτικά, μέχρι του ποταμού Ρα (σημερινός Βόλγας), ανατολικά, που αποτελούσε το όριο με την Σκυθία και που εκτεινόταν βόρεια μέχρι και της Βαλτικής και των άγνωστων ακόμα βόρειων χωρών.

Νότια όρια της Σαρματίας θεωρούνταν οι ποταμοί Δούναβης και Τύρας (σημερινός Δνείστερος) που την χώριζαν από την Πανονία και τη Δακία, ο Εύξεινος Πόντος και ανατολικά ο Καύκασος που την χώριζε από την Κολχίδα, την Ιβηρία και την Αλβανία. Παρά ταύτα η Ταυρική χερσόνησος, σημερινή Κριμαία μολονότι περικλειόταν στα όρια της Σαρματίας δεν θεωρείτο τμήμα αυτής αλλά άλλη ιδιαίτερη χώρα.

Βέβαια, οι Σαρμάτες δεν κατοικούσαν σ΄ όλο αυτόν τον γεωγραφικό χώρο αλλά μόνο σε πολύ περιορισμένη περιοχή αυτού.
Κόλιν Τζάκσον

Ο Κόλιν Τζάκσον (Colin Ray Jackson) (γεν. 1967) είναι Βρετανός πρώην αθλητής του στίβου ο οποίος έτρεχε κυρίως στα 110 μέτρα με εμπόδια. 

Στο συγκεκριμένο αγώνισμα ήταν αργυρός ολυμπιονίκης το 1988 στη Σεούλ και Παγκόσμιος Πρωταθλητής στον ανοιχτό στίβο το 1993 και το 1999. Έχει κερδίσει άλλα δύο μετάλλια (χάλκινο και αργυρό) σε παγκόσμια πρωταθλήματα στον ανοιχτό στίβο το 1987 και το 1997 αντίστοιχα. Στον κλειστό στίβο ήταν παγκόσμιος πρωταθλητής στα 60 μέτρα με εμπόδια το 1999 και άλλες τρεις φορές κέρδισε το ασημένιο μετάλλιο. Επίσης ήταν τέσσερις φορές πρωταθλητής Ευρώπης στα 110 μέτρα με εμπόδια στον ανοιχτό στίβο και δύο φορές στα 60 μέτρα με εμπόδια και μια φορά στα 60 μέτρα στον κλειστό στίβο. Κέρδισε επίσης δύο φορές το χρυσό μετάλλιο και δύο φορές το ασημένιο στους Αγώνες της Κοινοπολιτείας αγωνιζόμενος για την Ουαλία. 

Το 1993 στο Παγκόσμιο Πρωτάθλημα Ανοικτού Στίβου στη Στουτγκάρδη συμμετείχε στην ομάδα της Μεγάλης Βρετανίας στη σκυταλοδρομία 4Χ100, που κέρδισε το ασημένιο μετάλλιο.


Κατηγορία:Βρετανοί αθλητές του στίβου
Κατηγορία:Βρετανοί Ολυμπιονίκες
Τομάς Λουίς ντε Βικτόρια

Ο Τομάς Λουίς ντε Βικτόρια (ισπ. Tomás Luis de Victoria, ή ιτ. "da Vittoria", 1548 - 27 Αυγούστου 1611) ήταν Ισπανός συνθέτης του 16ου αιώνα και -μαζί με τον Τζιοβάννι Πιερλουίτζι ντα Παλεστρίνα και τον Ορλάντο ντι Λάσσο- ένας από τους σπουδαιότερους εκπροσώπους της Αντιμεταρρύθμισης και της Ρωμαϊκής Σχολής. Εκτός από συνθέτης υπήρξε οργανίστας και τραγουδιστής αξιώσεων, ωστόσο προτιμούσε τη ζωή του συνθέτη παρά του εκτελεστή. Είναι γνωστός και ως «Ισπανός Παλεστρίνα» καθώς ενδέχεται να υπήρξε μαθητής του τελευταίου.
Mercury Grand Marquis

Το Mercury Grand Marquis ήταν ένα εξαιρετικά μεγάλων διαστάσεων αυτοκίνητο, που παρήχθη από την αμερικανική αυτοκινητοβιομηχανία Mercury, που ήταν πρώην θυγατρική της Ford (η οποία την ίδρυσε το 1938) και σήμερα είναι ανενεργή. Κατασκευάστηκε σε 4 διαδοχικές γενιές, από το 1982 έως τις 4 Ιανουαρίου 2011, ενώ το τελευταίο του αντίτυπο έμελλε να είναι και το τελευταίο αυτοκίνητο στην ιστορία της Mercury. Στην πραγματικότητα όμως, η ονομασία «Grand Marquis» είχε πρωτοεισαχθεί ήδη από το 1975, ως η κορυφαία έκδοση του Mercury Marquis, η οποία άλλαξε πλατφόρμα τη σεζόν του 1979 και άρχισε να βασίζεται στην Ford Panther platform. Από το 1982, κατά την έναρξη της σεζόν του 1983, το Grand Marquis έγινε ένα αυτόνομο μοντέλο και ουσιαστικά ήταν μια δίδυμη έκδοση του λίγο φθηνότερου Ford Crown Victoria, καθώς επίσης και του πολυτελέστερου Lincoln Town Car, ενώ και τα 3 μοντέλα μοιραζόταν την πλατφόρμα Panther.

Κατά τη διάρκεια της 32-ετούς παραγωγής του (από την εισαγωγή της πλατφόρμας Panther), παρήχθησαν πάνω από 2,7 εκατομμύρια αντίτυπα σειράς Grand Marquis, με αποτέλεσμα να γίνει το νούμερο 1 σε πωλήσεις μοντέλο στην ιστορία της εταιρείας, καθώς και το μακροβιότερο μοντέλο της Mercury υπό το ίδιο όνομα.
Κάθι Φρίμαν

Η Κάθι Φρίμαν ("Catherine Astrid Salome "Cathy" Freeman", 16 Φεβρουαρίου 1973) είναι Αυστραλή, Αβοριγίνας, πρώην αθλήτρια του στίβου, κυρίως στο δρόμο των 400 μ. αλλά και στα 100 και 200μ. και στη σκυταλοδρομίες 4x100 και 4x400.

Ήταν χρυσή ολυμπιονίκης στα 400 μέτρα στους Ολυμπιακούς Αγώνες στο Σίδνεϋ, στην τελετή έναρξης των οποίων άναψε την ολυμπιακή φλόγα στο στάδιο. Υπήρξε δύο φορές παγκόσμια πρωταθλήτρια στα 400 μέτρα (το 1997 και το 1999) ενώ έχει κερδίσει και τέσσερα χρυσά μετάλλια στους Αγώνες της Κοινοπολιτείας στα 200 και στα 400 μέτρα και στις σκυταλοδρομίες 4Χ100 και 4Χ400.
Πέτρος Νικολάκος

Ο Πέτρος Νικολάκος υπήρξε Έλληνας αγωνιστής της Ελληνικής Επανάστασης του 1821-1829.
Κριστίν Αρόν

Η Κριστίν Αρόν ("Christine Arron", 13 Σεπτεμβρίου 1973) είναι Γαλλίδα αθλήτρια του στίβου. Είναι η κάτοχος του ρεκόρ Ευρώπης στα 100 μέτρα με χρόνο 10.73 εκατοστά (2011). Έχει τον τέταρτο πιο γρήγορο χρόνο όλων των εποχών στο αγώνισμα.
Ελάτεια

Η Ελάτεια είναι κωμόπολη του Νομού Φθιώτιδας και υπήρξε έδρα του τέως Δήμου Ελάτειας. Από το 2011 υπάγεται στο διευρυμένο Δήμο Αμφίκλειας - Ελάτειας. Είναι κτισμένη στις πλαγιές του όρους Καλλίδρομο και βλέπει στην ανατολική πλευρά της κοιλάδας του Κηφισού, απέναντι από τον Παρνασσό. Ο πληθυσμός της Ελάτειας, σύμφωνα με την Απογραφή του 2011, ανέρχεται σε 2.372 κατοίκους.

Αποτέλεσε για πρώτη φορά έδρα ομώνυμου δήμου από το 1835 ως το 1912 (με την ονομασία Δραχμάνι) και ξανά από το 1985 ως το 2010.

Μέχρι το 1916 ονομαζόταν Δραχμάνι, από τον Δραχμάν Αγά που εξουσίαζε την περιοχή κι έδωσε το όνομά του κατά την τουρκοκρατία οπότε μετονομάστηκε σε Ελάτεια, λόγω της αρχαίας Φωκικής πόλης, της Ελάτειας που βρισκόταν στην ίδια τοποθεσία, λίγο πιο βόρεια. Ερείπια της οποίας σώζονται μέχρι σήμερα. Σήμερα η πόλη αποτελεί αγροτεμπορικό κέντρο της ευρύτερης περιοχής. Στην πόλη λειτουργούν Νηπιαγωγείο, Δημοτικό Σχολείο, Γυμνάσιο, 2 παραδοσιακοί ξενώνες, αρχαιολογική συλλογή, καφετέριες και πισίνα κατά τους θερινούς μήνες. Ο Ιερός Ναός του Αγίου Δημητρίου Ελάτειας είναι κτίσμα του 17ου αι. Αρκετά από τα σπίτια του κέντρου είναι επίσης της ίδιας εποχής. Κοντινοί προορισμοί είναι η περιοχή Λιβάδι όπου βρίσκεται και ο αρχαιολογικός χώρος της αρχαίας Ελάτειας με ευρήματα 6.500 ετών, τα οποία και εκτίθενται στην αρχαιολογική συλλογή της πόλης.

Η Ελάτεια απέχει 160 χμ. από την Αθήνα και 70 χμ. από την Λαμία.
Θωμάς Αποστολίδης

Ο Θωμάς Αποστολίδης (1892-1944) ήταν Γενικός Γραμματέας του ΣΕΚΕ και συνδικαλιστικό στέλεχος των εργατών Τύπου. Κατά τα τελευταία χρόνια της ζωής του συμμετείχε στην Εθνική Αντίσταση και για τη δράση αυτή εκτελέστηκε από τους Γερμανούς.
Δημήτρης Μαυροειδής

Ο Δημήτρης Μαυροειδής (Μαρούσι, 4 Ιουλίου 1985) είναι Έλληνας διεθνής καλαθοσφαιριστής, ο οποίος αγωνίζεται ως σέντερ για την Α.Ε.Κ..
Ντόμπριτσα Τσόσιτς

Ο Ντόμπριτσα Τσόσιτς ("Добрица Ћосић", 29 Δεκεμβρίου 1921 - 18 Μαΐου 2014) ήταν εξέχων Σέρβος συγγραφέας, ένας από τους πιο δημοφιλείς της Σερβίας και της Γιουγκοσλαβίας, Πρόεδρος της Ομοσπονδίας της Γιουγκοσλαβίας την περίοδο 1992-1993.
Πρότυπη βιβλιοθήκη C++

Στην γλώσσα προγραμματισμού C++, η Πρότυπη βιβλιοθήκη C++ είναι ένα σύνολο από κλάσεις-αντικείμενα (classes) αλλά και συναρτήσεις, που έχουν γραφτεί στο πυρήνα της γλώσσας και είναι μέρος του πρότυπου της γλώσσας (η βιβλιοθήκη ανήκει στο ορισμό-πρότυπο της γλώσσας κατά ISO). Η βιβλιοθήκη παρέχει στο προγραμματιστή γενικά κοντέινερ (containers) για τύπους δεδομένων, κλάσεις-αντικείμενα, συναρτήσεις αντικειµενοστραφή προγραμματισμού, γενικά αλφαριθμητικά, ροές δεδομένων (streams για την είσοδο-έξοδο δεδομένων), υποστήριξη νέων δυνατοτήτων προγραμματισμού αλλά και συναρτήσεων καθημερινής χρήστης (όπως της εύρεσης τετραγωνικής ρίζας αριθμού). Η Πρότυπη βιβλιοθήκη C++ συμπεριλαμβάνει και 18 αρχεία επικεφαλίδων (header files) τα οποία έχουν επέκταση το ".h" από την C Πρότυπη βιβλιοθήκη. Η χρήση αυτών των βιβλιοθηκών έχει αποδοκιμαστεί. Τα αρχεία επικεφαλίδων της Πρότυπης βιβλιοθήκης C++ δεν έχουν επέκταση το ".h" και βρίσκονται κάτω από το χώρο ονομάτων (namespace) codice_1.

Η Πρότυπη βιβλιοθήκη C++ είναι βασισμένη στους φορμαλισμούς της Στάνταρντ βιβλιοθήκης προτύπων (Standard Template Library: STL). Παρόλο που η Πρότυπη βιβλιοθήκη C++ και η βιβλιοθήκη STL μοιράζονται πολλά χαρακτηριστικά, καμία δεν αποτελεί αυστηρό υποσύνολο της άλλης. Συγκεκριμένα η Πρότυπη βιβλιοθήκη C++ έχει επηρεαστεί από το έργο του Αλεξάντερ Στεπάνοβ και του Μένγκ Λι.

Η Πρότυπη βιβλιοθήκη C++ υποβλήθηκε στη δημιουργία του πρότυπου (ISO) για την C++ και συνεχώς εξελίσσεται η λειτουργικότητά της.
Πέρο Άντιτς

Ο Πέρο Άντιτς (, αγγλικά: "Pero Antić") (Σκόπια, 29 Ιουλίου 1982), είναι πρώην διεθνής καλαθοσφαιριστής από τη Βόρεια Μακεδονία. Αγωνιζόταν ως Πάουερ φόργουορντ και Σέντερ διαθέτοντας ύψος 2,10 μέτρων.
Γεώργιος Μητακίδης

Ο Γεώργιος Μητακίδης γεννήθηκε στη Θεσσαλονίκη το 1945. Πήρε το Master’s Ηλεκτρολόγων Μηχανικών το 1968 και διδακτορικό στην Μαθηματική Λογική από το Πανεπιστήμιο Κορνέλ το 1971. Άσκησε ακαδημαϊκή καριέρα στις ΗΠΑ στο MIT, στο Κορνέλ και στο Πανεπιστήμιο του Ρότσεστερ έως το 1978, όπου επέστρεψε στην Ελλάδα και εκλέχθηκε Καθηγητής στην Έδρα Μαθηματικής Λογικής του Πανεπιστημίου της Πάτρας.

Έχει εκδώσει πολυάριθμα άρθρα και βιβλία στους τομείς της Μαθηματικής Λογικής, της Πληροφορικής και των Πολιτικών Επιστήμης και έρευνας ενώ είναι συχνά προσκεκλημένος ομιλητής μεγάλων διεθνών συνέδριων. Είναι επίτιμος διδάκτωρ του Πανεπιστημίου του Νιούκαστλ, του Πολυτεχνείου του Βουκουρεστίου, του Πανεπιστημίου της Θεσσαλονίκης και είναι επίτιμος καθηγητής στο Πανεπιστήμιο της Μόσχας. Είναι εξωτερικό μέλος της Ρώσικης Ακαδημίας Φυσικών Επιστημών και επίτιμο μέλος της Ρουμανικής Ακαδημίας των Επιστημών. Έχει λάβει τιμητικό μετάλλιο από την Βουλγαρική Ακαδημία Φυσικών Επιστημών, βραβείο αναγνώρισης από την Πολωνική Κοινωνία της Πληροφορίας για τις προσπάθειές του για την οικοδόμηση της συνεργασίας στο χώρο της Πληροφορικής και Τηλεπικοινωνιών στην Ευρώπη. Έχει τιμηθεί με βραβείο Nokia και το Ευρωπαϊκό Βραβείο Τηλεπικοινωνιών για την συνεισφορά του στην ανάπτυξη και τη διάδοση νέων τεχνολογιών της πληροφορίας και της επικοινωνίας στην Ευρώπη.

* Το μέλλον είναι μεγαλύτερο από το παρόν - 1ο Διεθνές Συνέδριο Web Science Conference
Φλοριάνα

μικρογραφία|δεξιά|Το έμβλημα της πόλης της Φλοριάνα|150px
Η Φλοριάνα (μαλτέζικα:"Il-Furjana") είναι πόλης της Μάλτας, η οποία βρίσκεται στα δυτικά της Βαλέτα,της πρωτεύουσας, της οποίας αποτελεί και συνοικία.
Φλοριάνα ΦΚ

Η Φλοριάνα ΦΚ (μαλτέζικα: Floriana FC) είναι μια ποδοσφαιρική ομάδα από τη Φλοριάνα, Μάλτα. Η ομάδα ιδρύθηκε το 1894. Έχει αναδειχθεί 25 φορές πρωταθλήτρια Μάλτας, 19 φορές κυπελλούχος ενώ έχει κατακτήσει και 1 φορά το Σούπερ Καπ.
ΦΚ Ζανκτ Πάουλι

thumb|150px|Παλαιό λογότυπο

Η ΦΚ Ζανκτ Πάουλι (γερμανικά: "FC St. Pauli") είναι γερμανικός αθλητικός σύλλογος με έδρα την συνοικία Ζανκτ Πάουλι του Αμβούργου. Ο σύλλογος πέρα από το ποδοσφαιρικό τμήμα διαθέτει επίσης τμήματα για Ράγκμπι (ΦΚ Ζανκτ Πάουλι Ράγκμπι), Αμερικανικό ποδόσφαιρο, Μπέιζμπολ, Μπόουλινγκ, Πυγμαχία, Σκάκι, Ποδηλασία, Χάντμπολ, Σόφτμπολ, Πινγκ-πονγκ, Ιστιοπλοΐα, Τρίαθλο, Βελάκια, Ποδόσφαιρο σάλας, Ποδόσφαιρο τυφλών και άλλα. Την 1η Ιουλίου του 2015 ο σύλλογος αριθμούσε 22.000 εγγεγραμμένα μέλη.

Τη σεζόν 2003-04 υποβιβάστηκε στην Ρεγκιονάλλιγκα, εκείνη την εποχή τρίτη εθνική κατηγορία στην Γερμανία και έμεινε εκεί για τέσσερα χρόνια. Το 2007 η Ζανκτ Πάουλι επέστρεψε στην 2. Μπούντεσλιγκα (δεύτερη κατηγορία του γερμανικού ποδοσφαίρου) και το 2010 ανέβηκε στην Μπούντεσλιγκα.

Αν και οι ποδοσφαιριστές έχουν γευτεί ελάχιστες επιτυχίες στους αγωνιστικούς χώρους, η ομάδα είναι ευρέως γνωστή για την μοναδική κουλτούρα της και έχει μια ευρεία μάζα οπαδών ως μια από τις πιο "cult" ομάδες της Γερμανίας.
Μήτρος Σαρκουδίνος

Ο Μήτρος Σαρκουδίνος ήταν αγωνιστής του 1821, σ΄ αυτόν οφείλεται η κατάληψη της Ακρόπολης στη δεύτερη πολιορκία της.

Ο Μήτρος Σαρκουδίνος έδρασε κυρίως στις επιχειρήσεις της Ανατολικής Στερεάς. Κατά τη δεύτερη πολιορκία της Ακρόπολης που ξεκίνησε στις 4 Νοεμβρίου του 1821 και παρατεινόμενη αυτή πέρα του οκταμήνου, κατάφερε τελικά στις 10 Ιουνίου του 1822 με απαράμιλλο θάρρος ν΄ ανέβει το τείχος και πηδώντας κρυφά εντός του χώρου, χωρίς να γίνει αντιληπτός, ν΄ ανοίξει την Πύλη των Μεσογείων στους Έλληνες πολιορκητές. Η ενέργειά του αυτή συνέβαλε αποφασιστικά στη κατάληψη της πόλης.

Η δράση του συνεχίστηκε λαμβάνοντας μέρος σε πολλές μάχες μέχρι το 1826 όπου και φέρεται να φονεύθηκε σε κάποια εξ αυτών.
Στέφανος Σαράφης

Ο Στέφανος Σαράφης (Τρίκαλα, 23 Οκτωβρίου 1890 - Αθήνα, 31 Μαΐου 1957) ήταν Έλληνας αντιμοναρχικός στρατιωτικός, υποστράτηγος, ηγέτης του Ελληνικού Λαϊκού Απελευθερωτικού Στρατού (ΕΛΑΣ) στην Εθνική Αντίσταση, και εξέχουσα πολιτική φυσιογνωμία, αρχικά του φιλελεύθερου-βενιζελικού χώρου, και αργότερα της Αριστεράς.
Black Night

Το Black Night είναι τραγούδι του χαρντ ροκ συγκροτήματος Deep Purple. Υπήρξε η πρώτη μεγάλη επιτυχία του συγκροτήματος στην πατρίδα του, τη Μεγάλη Βρετανία αφού έφτασε ως το # 2 του καταλόγου των επιτυχιών. Κυκλοφόρησε σε μορφή 7" βινυλίου στις 5 Ιουνίου του 1970 από την εταιρεία "EMI" με κύριο σκοπό την προώθηση του δίσκου "Deep Purple in Rock".
Fireball

Fireball είναι ο τίτλος του πέμπτου δίσκου του χαρντ ροκ συγκροτήματος Deep Purple. Κυκλοφόρησε τον Σεπτέμβριο του 1971 από την εταιρεία "EMI" στην Ευρώπη και από την εταιρεία "Warner" στις Ηνωμένες Πολιτείες και την Ιαπωνία. Σαν ηχητικό σύνολο, ο δίσκος είναι ο πιο "πειραματικός" του συγκροτήματος. Αποτέλεσε συνέχεια του πολύ επιτυχημένου "Deep Purple in Rock" και έγινε το πρώτο # 1 άλμπουμ του συγκροτήματος στην πατρίδα του, τη Μεγάλη Βρετανία. Το εξώφυλλο του δίσκου παρουσίαζε το συγκρότημα μέσα σε μία σφαίρα φωτιάς, στο διάστημα!
Γιοσιχίκο Νόντα

Ο Γιοσιχίκο Νόντα (), 20 Μαΐου 1957) είναι Ιάπωνας πολιτικός, ο οποίος υπηρέτησε στο αξίωμα του πρωθυπουργού της Ιαπωνίας από τις 2 Σεπτεμβρίου 2011 ως τις 26 Δεκεμβρίου 2012. 
Ο Νόντα γεννήθηκε και μεγάλωσε στην επαρχία Σίμπα, ανατολικά του Τόκιο, και δεν κατάγεται από οικογένεια πολιτικών. Συγκεκριμένα, ο πατέρας του ήταν στρατιωτικός και οι παππούδες του αγρότες με πολύ περιορισμένα οικονομικά μέσα. Ο ίδιος σπούδασε στο Πανεπιστήμιο Ουαζέντα και στη συνέχεια στο Ινστιτούτο Διοίκησης και Μάνατζμεντ Ματσουσίτα, ενώ καθ' όλη τη διάρκεια των σπουδών του εργαζόταν. Ασχολήθηκε με τα κοινά και ειδικότερα με την Τοπική Αυτοδιοίκηση και εξελέγη μέλος του δημοτικού συμβουλίου της επαρχίας Σίμπα σε ηλικία 28 ετών.

Εξελέγη βουλευτής το 1993 ως υποψήφιος του Νέου Κόμματος Ιαπωνίας, το οποίο αργότερα διαλύθηκε. Προσχώρησε στο Δημοκρατικό Κόμμα το 2000, αναλαμβάνοντας το υπουργείο Οικονομικών το 2010. Επανειλημμένως ζήτησε την εφαρμογή σκληρών μέτρων που θα επιτρέψουν τον περιορισμό του ιλιγγιώδους δημοσιονομικού χρέους της χώρας. 

Ο Νόντα ανέλβε την ηγεσία της χώρας τον Αύγουστο του 2011 λαμβάνοντας 308 ψήφους σε σύνολο 475 στη Βουλή των Αντιπροσώπων, την οποία ελέγχει το κυβερνών Δημοκρατικό Κόμμα της Ιαπωνίας. Πρόκειται για τον έκτο πρωθυπουργό της Ιαπωνίας μέσα σε πέντε χρόνια. Λίγες ημέρες μετά την εκλογή του, σύμφωνα με δημοσκόπηση της οικονομικής εφημερίδας Nikkei, η υποστήριξη προς την κυβέρνησή του άγγιζε το 67% των πολιτών. Ο προκάτοχός του, Ναότο Καν, παραιτήθηκε έπειτα από 15 μήνες στην πρωθυπουργία, στον απόηχο της πυρηνικής κρίσης της Φουκουσίμα. 

Ο Νόντα λατρεύει τις πολεμικές τέχνες και έχει μαύρη ζώνη στο τζούντο. Είναι παντρεμένος και πατέρας δύο παιδιών.

Το 2012 το Νόντα διαδέχθηκε στην Πρωθυπουργία ο Σίνζο Άμπε.
Carcharinus longimanus

Ο ωκεάνιος λευκοπτέρυγος καρχαρίας (επιστημονική ονομασία "Carcharinus longimanus" - "Καρχαρίνος ο μακροχέρης") ή "μακρυπτερυγοκαρχαρίας" είναι ένας μεγάλος πελαγικός καρχαρίας, του οποίου το κύριο χαρακτηριστικό είναι τα μακριά, στρογγυλά πτερυγία με λευκά ακροπτέρυγα. Ζει σε τροπικά και υποτροπικά νερά, σε βάθος 150 μέτρων. Φτάνει σε μήκος τα τέσσερα μέτρα, αν και σπάνια είναι μακρύτεροι από τρία. Τρέφεται κυρίως με κεφαλόποδα και ψάρια. Είναι ζωοτόκο είδος καρχαρία.

Είναι ένα επιθετικό, συνήθως μοναχικό, αργό είδος, το οποίο κυριαρχεί στα άλλα είδη όταν τρέφεται. Ο ωκεάνιος λευκοπτέρυγος καρχαρίας συνήθως επιτίθεται σε επιζώντες ναυαγίων και αεροπορικών ατυχημάτων, και γι'αυτό το λόγο είναι ένα από τα τέσσερα πιο πιθανά είδη να επιτεθούν στον άνθρωπο, μετά το μεγάλο λευκό καρχαρία, τον καρχαρία τίγρη και τον ταυροκαρχαρία. Ο Ζακ-Υβ Κουστώ, γνωστός ωκεανογράφος, τον χαρακτήρισε ως τον πιο επικίνδυνο καρχαρία. Πρόσφατες μελέτες δείχνουν ότι οι πληθυσμοί παρουσίαζουν μεγάλη μειώση εξαίτιας της αλίευσής του για τα μεγάλα πτερύγιά του, βασικό συστατικό της σούπας πτερυγίων καρχαριών.
When We Rock, We Rock, and When We Roll, We Roll

Το When We Rock, We Rock, and When We Roll, We Roll είναι μία συλλογή τραγουδιών του χαρντ ροκ συγκροτήματος Deep Purple. Περιέχει κομμάτια ηχογραφημένα από το συγκρότημα μέσα στην περίοδο από το 1968 ως το 1974. Κυκλοφόρησε τον Οκτώβριο του 1978 μόνο στις Ηνωμένες Πολιτείες και τον Καναδά από την εταιρεία "Warner" χωρίς να κάνει μεγάλο αριθμό πωλήσεων. Το 1988 επανεκδόθηκε σε μορφή CD από την "Warner".
Άννα Γκέρτσου-Σαρρή

Η Άννα Γκέρτσου-Σαρρή (Κωνσταντινούπολη 2 Φεβρουαρίου 1936 – Αθήνα 23 Σεπτεμβρίου 2011) ήταν Ελληνίδα συγγραφέας και μεταφράστρια.
Σολιάνι

Το Σολιάνι (κροατικά: Soljani) είναι ένα χωριό στην Τσβελφέριγια, στο νοτιότερο κομμάτι της επαρχίας Βουκοβάρ-Συρμίας, στην Κροατία. Στην απογραφή του 2001, το χωριό είχε τον πληθυσμό των 1554 κατοίκων.

Για πρώτη φορά αναφέρθηκε στα 1329 ως "Sauli, Sali posessio" και από τότε το όνομα του χωριού συνδέθηκε με την λέξη "αλάτι" (sol σημαίνει αλάτι στα Κροατικά;). Κατά την διάρκεια της Ρωμαικής αυτοκρατορίας, το χωριό αποτυπώθηκε στους ιστορικούς χάρτες ως "Σάλντις", και ένας από τους κύριους Ρωμαικούς δρόμους που οδηγούσε στο Σίρμιουμ (Σρέμσκα Μιτρόβιτσα) πήγαινε δια μέσω του Σάλντις.

Η κυριότερη ανάπτυξη του χωριού, ήταν κατά την διάρκεια του 18ου και 19ου αιώνα, όταν οι Σλοβάκοι από την Βοϊβοντίνα και την Σλοβακία, εγκαταστάθηκαν εκεί. Σήμερα οι απόγονοί τους είναι η μεγαλύτερη μειονότητα στο χωριό.
Κύβος του Ρούμπικ

Ο Κύβος του Ρούμπικ είναι τρισδιάστατο μηχανικό παζλ. Επινοήθηκε το 1974 από τον Ούγγρο γλύπτη και καθηγητή αρχιτεκτονικής Έρνο Ρούμπικ. Έως τον Ιανουάριο του 2009, 350 εκατομμύρια κύβοι είχαν πουληθεί παγκοσμίως κάνοντας τον το εμπορικότερο παιχνίδι παζλ παγκοσμίως ενώ θεωρείται ευρέως εμπορικότερο παιχνίδι στον κόσμο.

Σε έναν κλασσικό κύβο του Ρούμπικ κάθε μία από τις έξι έδρες καλύπτεται από εννιά αυτοκόλλητα με έξι χρώματα (παραδοσιακά λευκό, κόκκινο, κίτρινο, πράσινο, μπλε και πορτοκαλί). Ένας μηχανισμός περιστροφής επιτρέπει σε κάθε έδρα να περιστρέφεται ανεξάρτητα από τις άλλες, με αποτέλεσμα να συγχέονται τα χρώματα. Για να λυθεί το παζλ, πρέπει κάθε έδρα του κύβου να αποτελείται αποκλειστικά από αυτοκόλλητα του ίδιου χρώματος. Διάφορα άλλα παζλ έχουν παραχθεί με διαφορετικό αριθμό αυτοκολλήτων, όχι όλα από τον Ρούμπικ. Η αρχική 3×3×3 εκδοχή του κύβου γιόρτασε την τριακοστή επέτειο της το 2010.
Κρίστοφ Μετσέλντερ

Ο Κρίστοφ Μετσέλντερ (γερμανικά: "Christoph Tobias Metzelder", 5 Νοεμβρίου 1980) είναι Γερμανός πρώην ποδοσφαιριστής, γεννημένος στο Χάλτερν της Βόρειας Ρηνανίας-Βεστφαλίας. Υπήρξε διεθνής ποδοσφαιριστής με την Εθνική Γερμανίας.
Tcl

Η Tcl (αρχικά των αγγλικών λέξεων "Tool Command Language", "Γλώσσα Εντολών Εργαλείων", συνήθως εμφανίζεται ως "Tcl" ή "TCL") είναι μια γλώσσα προγραμματισμού σεναρίων που δημιουργήθηκε από τον John Ousterhout. Σύμφωνα με αυτόν, "δημιουργήθηκε λόγω απογοήτευσης" και, ενώ οι προγραμματιστές δημιουργούσαν τις δικές τους γλώσσες, τις οποίες στη συνέχεια ενσωμάτωναν σε εφαρμογές, η Tcl έγινε αποδεκτή από μόνη της. Συχνά χρησιμοποιείται για γρήγορη ανάπτυξη εφαρμογών (rapid application development/rapid prototyping), εφαρμογές σεναρίων, γραφικές διεπαφές και δοκιμές λογισμικού. Η Tcl χρησιμοποιείται σε πλατφόρμες ενσωματωμένων συστημάτων, τόσο στην πλήρη της έκδοση, όσο και σε διάφορες άλλες εκδόσεις με μικρότερες απαιτήσεις.

Ο συνδυασμός της Tcl με τη γραφική εργαλειοθήκη Tk ονομάζεται Tcl/Tk.
Ένωση για ένα Λαϊκό Κίνημα

Η Ένωση για ένα Λαϊκό Κίνημα (Γαλλικά:"Union pour un Mouvement Populaire", UMP) ήταν ένα κεντροδεξιό πολιτικό κόμμα στη Γαλλία, και ένα από τα δύο μεγάλα σύγχρονα πολιτικά κόμματα στη χώρα μαζί με το κεντροαριστερό Σοσιαλιστικό Κόμμα. Το UMP ιδρύθηκε το 2002 ως συγχώνευση αρκετών κεντροδεξιών κομμάτων υπό τον Πρόεδρο Ζακ Σιράκ. 

Ο τελευταίος ηγέτης της Νικολά Σαρκοζί εκλέχθηκε Πρόεδρος της Γαλλίας το 2007, και το κόμμα είχε την απόλυτη πλειοψηφία στη Εθνοσυνέλευση. Ο Ζαν-Φρανσουά Κοπέ ήταν ο γενικός γραμματέας του κόμματος. Η UMP ήταν μέλος του Ευρωπαϊκού Λαϊκού Κόμματος (EPP), της Διεθνούς Κεντρώων Δημοκρατών (CDI) και της Διεθνούς Δημοκρατικής Ένωσης (IDU).

Το κόμμα μετονομάστηκε στις 30 Μαΐου 2015 και απέκτησε την ονομασία Οι Ρεπουμπλικανοί.
Ευάγγελος Μαμίας

Ο Ευάγγελος Μαμίας (Αθήνα, 1902 - 1943) ήταν Έλληνας ηθοποιός του Εθνικού θεάτρου.
Γκρικτάουν

Γκρικτάουν ("Greektown") είναι ένας αγγλικός όρος της καθομιλουμένης που χρησιμοποιείται για να περιγράψει γειτονιές διαφόρων πόλεων εκτός Ελλάδος, στις οποίες έχουν εγκατασταθεί Έλληνες μετανάστες και κυριαρχεί το ελληνικό στοιχείο στις κατοικίες, στις υπηρεσίες και στις επιχειρήσεις.
Who Do We Think We Are

Το Who Do We Think We Are είναι το έβδομο στούντιο άλμπουμ του χαρντ ροκ συγκροτήματος Deep Purple. Κυκλοφόρησε στις 26 Ιανουαρίου του 1973 στις Ηνωμένες Πολιτείες από την εταιρεία "Warner" και λίγες μέρες αργότερα στην Ευρώπη από την "EMI". Ο δίσκος αυτός είναι ο τελευταίος που κυκλοφόρησε ο τραγουδιστής Ίαν Γκίλαν και ο μπασίστας Ρότζερ Γκλόβερ με το συγκρότημα μέχρι το 1984 όταν και επανενώθηκαν. Γνώρισε αρκετά μεγάλη επιτυχία παρόλο που δεν έκανε ανάλογες πωλήσεις με τον προκάτοχο του, "Machine Head".
24 Carat Purple

Το 24 Carat Purple είναι μια συλλογή τραγουδιών του χαρντ ροκ συγκροτήματος Deep Purple. Κυκλοφόρησε τον Μάιο του 1975 και ανέβηκε στο Top-20 αρκετών ευρωπαϊκών τσαρτ. Ο δίσκος περιλαμβάνει τραγούδια από τη δεύτερη γραμμή μελών του συγκροτήματος, ηχογραφημένα από το 1970 ως το 1973. Οι δίσκοι από τους οποίους προέρχονται τα τραγούδια είναι το ""Deep Purple in Rock", το "Fireball", το "Machine Head", το "Who Do We Think We Are" και το ζωντανά ηχογραφημένο "Made in Japan"".

Στο συγκεκριμένο δίσκο συμπεριλήφθηκε η ζωντανή εκτέλεση του ""Black Night" από το 1972, η οποία ηχογραφήθηκε κατά τις συναυλίες που αποτέλεσαν το άλμπουμ "Made in Japan"" αλλά αφέθηκε εκτός τελικής κοπής.
Παγκόσμιο Κύπελλο Καλαθοσφαίρισης Γυναικών

Το Παγκόσμιο Κύπελλο Καλαθοσφαίρισης Γυναικών (αγγλικά: "FIBA Women's Basketball World Cup"), γνωστό και ως Μουντομπάσκετ Γυναικών, ενώ παλαιότερα ονομαζόταν "Παγκόσμιο Πρωτάθλημα Καλαθοσφαίρισης Γυναικών", αποτελεί την κορυφαία, μαζί με τους Θερινούς Ολυμπιακούς Αγώνες, διεθνή διοργάνωση στο χώρο της γυναικείας καλαθοσφαίρισης. Λαμβάνει χώρα κάθε τέσσερα χρόνια, ανάμεσα στα ολυμπιακά έτη, με ευθύνη της FIBA. Σε αυτή λαμβάνουν μέρος οι καλύτερες εθνικές ομάδες στον κόσμο, όπως αναδεικνύονται μέσα από τα αντίστοιχα ηπειρωτικά πρωταθλήματα της προηγούμενης χρονιάς. Τουλάχιστον μία χώρα από κάθε ήπειρο έχει οπωσδήποτε συμμετοχή, ενώ ελεύθερη είσοδος στο τουρνουά εξασφαλίζεται στη διοργανώτρια χώρα. Η πιο πρόσφατη διοργάνωση έλαβε χώρα το 2018 με την Εθνική Ομάδα των Ηνωμένων Πολιτειών να αποτελεί τον τρέχοντα τιτλούχο κόσμου.
Purple Passages

Το Purple Passages είναι μια συλλογή τραγουδιών του χαρντ ροκ συγκροτήματος Deep Purple. Κυκλοφόρησε τον Οκτώβριο του 1972 σε μορφή διπλού βινυλίου μόνο στις Ηνωμένες Πολιτείες, τον Καναδά και την Ιαπωνία και περιείχε κομμάτια αποκλειστικά από την πρώτη γραμμή μελών των Deep Purple, με τον Ροντ Έβανς στα φωνητικά και το Νικ Σίμπερ στο μπάσο.

Το συγκεκριμένο άλμπουμ περιείχε τις καλύτερα τραγούδια της περιόδου 1968-1969 του συγκροτήματος και έφτασε ως το # 57 των Αμερικανικών τσαρτ. Παρόλα αυτά απογοήτευσε το συγκρότημα, αφού κυκλοφόρησε, χρονικά, ανάμεσα στους πολύ επιτυχημένους δίσκους ""Fireball", "Machine Head" και "Made in Japan"" και το μόνο που κατάφερε ήταν να μπερδέψει τους οπαδούς τους.
Επιχείρηση Chariot

H κωδική ονομασία Επιχείρηση Chariot αναφέρεται στην αμφίβια επιχείρηση που πραγματοποίησε το Βασιλικό Βρετανικό Ναυτικό σε συνεργασία με το Σώμα Βρετανών Κομμάντος κατά των ναυπηγοεπισκευαστικών εγκαταστάσεων που είχαν κατασκευάσει οι Γερμανοί στην υπό κατοχή γαλλική πόλη Σεν Ναζέρ. Η επιχείρηση πραγματοποιήθηκε υπό την αιγίδα του Μικτού Επιτελείου (Combined Operations Command) στις 28 Μαρτίου 1942 και ο στόχος της επιτεύχθηκε, αν και οι απώλειες των Βρετανών σε έμψυχο και άψυχο υλικό ήταν βαριές.
Νικόδημος Καβάσιλας

Ο Νικόδημος Καβάσιλας (περ. 1595-1652) ήταν Έλληνας λόγιος του 17ου αιώνα.
Νικόλαος Κουρής

Ο Νικόλαος Κουρής (1930-2018) ήταν Πτέραρχος εν αποστρατεία της Πολεμικής Αεροπορίας, Επίτιμος Αρχηγός ΓΕΕΘΑ, Επίτιμος Αρχηγός ΓΕΑ, πρώην Υφυπουργός Εθνικής Άμυνας και ιστορικό στέλεχος του ΠΑΣΟΚ. Στενός φίλος του Ανδρέα Παπανδρέου, ο Κουρής υπήρξε εκ των βασικών συνεργατών του σε θέματα εθνικής άμυνας και εξωτερικής πολιτικής.
Τοκουγκάβα Ιεγιάσου

Ο Τοκουγκάβα Ιεγιάσου ("徳川家康", 31 Ιανουαρίου 1543 – 1 Ιουνίου 1616) ήταν νταΐμιο (άρχοντας φεουδάρχης) και αργότερα σογκούν της φεουδαρχικής Ιαπωνίας. Αρχικά υπηρέτησε τον Όντα Νομπουνάγκα και τον Τογιοτόμι Χιντεγιόσι, αλλά μετά το θάνατο του τελευταίου απέκτησε τον έλεγχο της χώρας. Ο Ιεγιάσου, που πήρε μέρος σε πάνω από πενήντα μάχες, πέτυχε τους σκοπούς του με πανουργία, υπομονή και καταπληκτική προσήλωση.

Εδραίωσε την οικογένειά του στην Ιαπωνία, όχι μονάχα χάρη στη στρατιωτική του υπεροχή, αλλά και με την ικανότητά του στην αύξηση των εισοδημάτων του και την εξόντωση των εχθρών του, ταλέντα τα οποία κληρονόμησαν και διάδοχοί του. Υπήρξε ο ιδρυτής του Σογκουνάτου Τοκουγκάβα, το οποίο κυβέρνησε την Ιαπωνία από το 1600 ως την Μεταρρύθμιση Μεΐτζι (1868). Με την κυριαρχία του εγκαινιάστηκε η περίοδος Έντο στην ιαπωνική ιστορία, που πήρε τ' όνομά της από την πρωτεύουσά του.
Γκέοργκ Κούρτιους

Ο Γκέοργκ Κούρτιους (γερμ. "Georg Curtius") (16 Απριλίου 1820 - 12 Αυγούστου 1885) υπήρξε Γερμανός κλασικός φιλόλογος.
Αντρέ Σκέμπρι

Ο Αντρέ Σκέμπρι (γεννημένος στις 27 Μαΐου 1986) είναι Μαλτέζος διεθνής ποδοσφαιριστής, ο οποίος αγωνίζεται αυτό τον καιρό ως επιθετικός για λογαριασμό του Απόλλωνα Λεμεσού και της Εθνικής Μάλτας.
Πανσές

Ο Πανσές είναι κοινή ονομασία μιας ομάδας ειδών, ποικιλιών και υβριδίων ποωδών φυτών του γένους "Ίον" ("Viola"). Κοινός πρόγονος όλων των ειδών του πανσέ είναι το είδος "Ίον το τρίχρουν" ("V. tricolor") που λέγεται και άγριος πανσές ή πανσές των λιβαδιών. Είναι μονοετές ή πολυετές ποώδες φυτό ύψους 15 έως 30 εκατοστομέτρων με καρδιόσχημα ή αποστρογγυλεμένα φύλλα στη βάση του και επιμήκη ή ωοειδή φύλλα στον βλαστό. Τα άνθη διαμέτρου από 2,5 έως 5 εκατοστομέτρων έχουν πέντε πέταλα και βελούδινη υφή. Ο χρωματισμός τους είναι συνήθως ένας συνδυασμός μπλε, κίτρινου και λευκού. Τα φυτά αυτά αναπτύσσονται καλύτερα σε πλούσια εδάφη με υγρό και ψυχρό κλίμα. Χρειάζεται περίπου δύο με τρεις φορές την εβδομάδα πότισμα με λίγο νερό καθώς πρέπει να βρίσκεται σε μεγάλη γλάστρα λόγω των μεγάλων ριζών που θα αναπτύξει.
Λεωνίδας Παπάζογλου

Ο Λεωνίδας Παπάζογλου (1872 - 1918) ήταν Έλληνας φωτογράφος στα τέλη του 19ου μέχρι τις αρχές του 20ού αιώνα.
Hollywood Tonight

Το Hollywood Tonight είναι τραγούδι του Μάικλ Τζάκσον από το άλμπουμ "Michael". Το τραγούδι κυκλοφόρησε από την Epic Records στις 11 Φεβρουαρίου 2011, ως το δεύτερο single του "Michael". Τα μέρη ομιλίας εκτελέστηκαν από τον ανιψιό του Τζάκσον, Τάριλλ Τζάκσον και γράφτηκε από τον Τέντι Ρίλεϊ. Στις 10 Μαρτίου 2011, κυκλοφόρησε ένα βίντεο για το τραγούδι. Στο βίντεο γυρίστηκε η χορεύτρια Σοφία Μουτέλλα που ντύθηκε σε ύφος Μάικλ Τζάκσον και χορεύει με άλλους 60 χορευτές.
Live in Montreux 69

Το Live in Montreux 69 είναι ένα ζωντανά ηχογραφημένο άλμπουμ του χαρντ ροκ συγκροτήματος Deep Purple. Ηχογραφήθηκε στις 4 Οκτωβρίου του 1969 και κυκλοφόρησε 37 χρόνια αργότερα, το 2006, σε μορφή διπλού CD από την εταιρεία "Sonic Zoom". Η ηχογράφηση έγινε στο καζίνο του Μοντρέ της Ελβετίας, σε μία από τις πρώτες εμφανίσεις του τραγουδιστή Ίαν Γκίλαν και του μπασίστα Ρότζερ Γκλόβερ με το συγκρότημα. Από τα επτά τραγούδια του δίσκου, τα τέσσερα προέρχονται από τις πρώιμες στούντιο ηχογραφήσεις των Deep Purple με τον Ροντ Έβανς και το Νικ Σίμπερ στη σύνθεση τους, ενώ περιέχει και δύο τραγούδια τα οποία θα συμπεριλαμβάνονταν στον επόμενο δίσκο τους, το "Deep Purple in Rock".
Ρομπ Βαν Νταμ

Ο Ρόμπερτ Αλεξάντερ Ζατκόφσκι ("Robert Alex "Rob" Szatkowski", 18 Δεκεμβρίου 1970), γνωστός ως Ρομπ Βαν Νταμ, είναι Αμερικανός παλαιστής και περιστασιακά, ηθοποιός. Έχει συμβόλαιο με την εταιρεία WWE.

Ο Βαν Νταμ έχει κερδίσει συνολικά 23 πρωταθλήματα ανάμεσα στα ECW, WWE, TNA και διάφορες άλλες επιχειρήσεις πάλης. Είναι ο μόνος παλαιστής που κατάφερε να έχει στη κατοχή του το Πρωτάθλημα WWE και το Πρωτάθλημα ECW την ίδια στιγμή. Επίσης, είναι ο μόνος που έχει κερδίσει τους Παγκόσμιους Τίτλους WWE, ECW και TNA.
Γιοχάνες Έεστερς

Ο Γιοχάνες Έεστερς ("Johan Marius Nicolaas Heesters", 5 Δεκεμβρίου 1903 - 24 Δεκεμβρίου 2011) ήταν Ολλανδός ηθοποιός και τραγουδιστής.

Τιμήθηκε από την πόλη της Βιέννης για τα 106 γενέθλιά του.
Επιδρομή της Διέππης

Με τον όρο Επιδρομή της Διέππης (αγγλ. Dieppe Raid), "Operation Rutter" (αργότερα η επιχείρηση μετονομάστηκε σε "Επιχείρηση Αγαλλίαση" (Operation Jubilee)) αναφέρεται η επιδρομή που πραγματοποίησαν τον Αύγουστο του 1942 τα Συμμαχικά στρατεύματα εναντίον του, κατεχόμενο από τις δυνάμεις της ναζιστικής Γερμανίας μικρού γαλλικού λιμένα της Διέππης. Η επιχείρηση στέφθηκε από πλήρη αποτυχία.
Roundhay Garden Scene

Το Roundhay Garden Scene είναι ιστορική ταινία μικρού μήκους του εφευρέτη Λουί Λε Πρενς του 1888. Είναι η αρχαιότερη ταινία που σώζεται σήμερα. Ο Λουί Λε Πρενς πειραματιζόταν με την εφεύρεσή του, όταν γύρισε τις σκηνές αυτές στον κήπο του σπιτιού της οικογένειας Γουίτνεϊ στο "Oakwood Grange", ένα προάστιο του Ληντς στην Αγγλία. Στην ταινία εμφανίζονται ο γιος του Αντόλφ, η κυρία Σάρα Γουίτνεϊ, ο Τζόζεφ Γουίτνεϊ και η δεσποινίς Χάρριετ Χάρτλεϊ, σε φυσικές ξέγνοιαστες στιγμές. Η ταινία μικρού μήκους γυρίστηκε πιθανώς στις 14 Οκτωβρίου 1888. Η κινηματογραφική κάμερα είχε έναν φακό, και χρησιμοποιούσε χάρτινο φιλμ.
Σαραμπάντα

Ο όρος σαραμπάντα (ιτ. "sarabanda", γαλλ. "sarabande") αναφέρεται σε χορό του 16ου αιώνα, και στη μουσική αποτελεί συχνά (αλλά όχι απαραίτητα) μέρος της σουίτας. Ο ρυθμός της είναι τρίσημος (σε τέταρτα ή μισά), με χαρακτηριστικό της στοιχείο τον τονισμό της δεύτερης κίνησης (άρση)· συχνά οι δύο τελευταίες κινήσεις του κάθε μέτρου είναι δεμένες, ενώ πιστεύεται ότι ο ρυθμός αντιστοιχεί στα βήματα του χορού. thumb|Ο χαρακτηριστικός ρυθμός της Σαραμπάντας

Η πρώτη αναγωγή στη σαραμπάντα γίνεται το 1539, στην Κεντρική Αμερική, σε ένα ποίημα του Fernando Guzmán Mexía, όπου αναφέρεται ο χορός "zarabanda". Οι ισπανικές αποικίες γρήγορα την υιοθέτησαν και στη συνέχεια μεταφέρθηκε στην Ισπανία, όπου και το 1583 απαγορεύτηκε καθώς θεωρείτω άσεμνη· η εν λόγω απαγόρευση αναφέρεται σε αρκετά κείμενα της εποχής, συμπεριλαμβανομένων και γραπτών του Θερβάντες και του Λόπε δε Βέγα.

Στην εποχή του Μπαρόκ, η σαραμπάντα γίνεται εξαιρετικά δημοφιλής και προσλαμβάνει τη θέση της στη σουίτα. Γνωστό παραδείγμά της είναι και το ανώνυμο κομμάτι "La Folia", το οποίο αποτέλεσε πρότυπο για πολλούς συνθέτες, όπως τον Αλόνσο Μουδάρα (1536), τον Μαρέν Μαραί (1706) και τον Αρκάντζελο Κορέλλι. Η σαραμπάντα από την "Σουίτα σε Ρε ελάσσονα" (HWV 437) για τσέμπαλο του Χαίντελ αποτελεί παραλλαγή του ως άνω κομματιού, ενώ περίφημες θεωρούνται και οι σαραμπάντες από τις "Σουίτες για βιολοντσέλο" του Μπαχ.

Με την αναβίωση της προκλασικής μουσικής περί τα τέλη του 19ου αιώνα, η σαραμπάντα επανεμφανίζεται σε έργα του Κλωντ Ντεμπυσσύ, του Ερίκ Σατί, αλλά και του Μπέντζαμιν Μπρίτεν ("Απλή Συμφωνία").
Γιόχαν Νέστροϋ

Ο Γιόχαν Νέστροϋ (γερμανικά: "Johann Nepomuk Eduard Ambrosius Nestroy", 7 Δεκεμβρίου 1801, Βιέννη – 25 Μαΐου 1862, Γκρατς) υπήρξε Αυστριακός ηθοποιός, τραγουδιστής, συγγραφέας δραματικών έργων και σατυρικός. Τα έργα του σημαδεύουν την ακμή του αυστριακού θεάτρου της παλαιάς βιενέζικης σχολής.
Ρατζπουτάνα

Με την ονομασία Ρατζπουτάνα φερόταν μέχρι το 1949 το σημερινό Ράτζασταν, η μεγαλύτερη σε έκταση ομόσπονδη πολιτεία της Ινδίας που βρίσκεται στο ΒΔ. τμήμα της χώρας. Η ονομασία αυτή δόθηκε από τους Άγγλους, κατά τη διάρκεια της βρετανικής κατοχής, περί το 1830. Η Ρατζπουτάνα, η έκταση της οποίας ήταν περί τα 330.000 τ.χλμ. καταλαμβάνοντας μέγα οροπέδιο, περιελάμβανε τότε 14 πριγκιπάτα (Μαχαράτα). Στην ινδική γλώσσα Ράτζπουτ σημαίνει πριγκιπάτο, εξ ου και η αγγλική ονοματοδοσία της περιοχής.
Διοικητικά η Ρατζπουτάνα διακρινόταν στην Ανατολική και τη Δυτική. 

Σημειώνεται ότι πριν την ονομασία αυτή η περιοχή λεγόταν Γκουρτζαράτ, από την ονομασία της ομώνυμης φυλής των Ινδών. Στην απογραφή του 1901 στη περιοχή αυτή διέμενε ένα πολύ μεγάλο πλήθος της αίρεσης Βαϊράγκι.

Κατηγορία:Ιστορικές περιοχές της Ινδίας